b'\n_START_ARTICLE_\nThe Constant Gardener\n_START_SECTION_\nArgument\n_START_PARAGRAPH_\nJustin Quayle (Fiennes) \xc3\xa9s un diplom\xc3\xa0tic brit\xc3\xa0nic destinat a Kenya, la seva dona, Tessa Rachel Weisz, \xc3\xa9s assassinada al costat d\'un home sospit\xc3\xb3s de ser el seu amant, un activista defensor dels drets humans de la regi\xc3\xb3.\n_START_SECTION_\nCr\xc3\xadtica\n_START_PARAGRAPH_\nEl salt a Hollywood del cineasta brasiler Fernando Meirelles, despr\xc3\xa9s de l\'\xc3\xa8xit de la seva meravellosa Cidade de Deus. El director va triar una novel\xc2\xb7la de John le Carr\xc3\xa9 i va comptar amb dos actors brit\xc3\xa0nics de primer ordre, com Ralph Fiennes i Rachel Weisz. La cinta va ser nominada als Oscars a la millor banda sonora, gui\xc3\xb3 adaptat i muntatge, i Weisz es va emportar l\'estatueta a la millor actriu secund\xc3\xa0ria. El director va haver de lluitar per rodar la pel\xc2\xb7l\xc3\xadcula a Kenya (on transcorre l\'acci\xc3\xb3 de la novel\xc2\xb7la original) en lloc de fer-ho a Sud-\xc3\xa0frica (on est\xc3\xa0 radicada la major part de la ind\xc3\xbastria del cinema del continent negre). El personatge de la Tessa Quayle estava basat en el de la famosa activista Yvette Pierpaoli, que va morir juntament amb dos companys quan el cami\xc3\xb3 en qu\xc3\xa8 viatjava va patir un sospit\xc3\xb3s accident a Alb\xc3\xa0nia. Le Carr\xc3\xa9 va escriure la novel\xc2\xb7la en la seva mem\xc3\xb2ria.\n_START_SECTION_\nAl voltant de la pel\xc2\xb7l\xc3\xadcula\n_START_PARAGRAPH_\nLa pel\xc2\xb7l\xc3\xadcula es va rodar en els poblats de Kibera i Loiyangalani, a K\xc3\xa8nia. Les condicions de pobresa van afectar tant als participants del film, que aquests van crear una organitzaci\xc3\xb3 anomenada "Constant Gardener Trust", que ofereix una educaci\xc3\xb3 b\xc3\xa0sica en aquests poblats. Weisz, Fiennes i Le Carr\xc3\xa9 s\xc3\xb3n patrons de la fundaci\xc3\xb3.'